CELEX: 62010TN0599
Language: sk
Date: 2010-12-29 00:00:00
Title: Vec T-599/10: Žaloba podaná 29. decembra 2010 — Eurocool Logistik/ÚHVT — Lenger (EUROCOOL)

5.3.2011   
            
            
               SK
            
            
               Úradný vestník Európskej únie
            
            
               C 72/22
            
         Žaloba podaná 29. decembra 2010 — Eurocool Logistik/ÚHVT — Lenger (EUROCOOL)
   (Vec T-599/10)
   2011/C 72/37
   Jazyk žaloby: nemčina
   
      Účastníci konania
   
   
      Žalobkyňa: Eurocool Logistik GmbH (Linz, Rakúsko) (v zastúpení: G. Secklehner, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Peter Lenger (Weinheim, Nemecko)
   
      Návrhy žalobkyne
   
   
               —
            
            
               v celom rozsahu zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) zo 14. októbra 2010 vo veci R 451/2010-1, ktorým bolo potvrdené rozhodnutie námietkového oddelenia z 27. januára 2010 v konaní o námietke č. B 751 570, zamietnuť námietku a vrátiť ochrannú známku na pokračovanie konania o prihláške Úradu pre harmonizáciu vnútorného trhu, ako aj zaviazať žalovanú stranu na náhradu všetkých trov konania, ktoré sú spojené s týmto právnym sporom, a predovšetkým aj trov konania pred odvolacím senátom.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka Spoločenstva: slovná ochranná známka „EUROCOOL“ pre služby zaradené v triedach 39 a 42.
   
      Majiteľ ochrannej známky alebo označenia, ktoré je základom námietky: Peter Lenger.
   
      Ochranná známka alebo označenie, ktoré je základom námietky: národná obrazová ochranná známka, ktorá obsahuje slová „EUROCOOL LOGISTICS“ pre služby zaradené v triedach 35 a 39, a označenie podniku „EUROCOOL LOGISTICS“ používané vo vnútroštátnom obchodnom styku vo vzťahu k určitým službám.
   
      Rozhodnutie námietkového oddelenia: vyhovenie námietke.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 63 ods. 2 a článku 75 druhej vety nariadenia (ES) č. 207/2009 (1), keďže žalobkyni nebola v konaní o námietke poskytnutá príležitosť odpovedať na odôvodnenie námietky ďalšieho účastníka konania v konaní pred odvolacím senátom, ako aj porušenie článku 8 ods. 1 písm. b) nariadenia (ES) č. 207/2009, keďže medzi kolidujúcimi ochrannými známkami neexistuje pravdepodobnosť zámeny.
   
      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).